Ministru kabineta rīkojuma projekta

 **„Par Rēzeknes novada pašvaldības nekustamā īpašuma "Lubānas ezera austrumu dambis" Nagļu pagastā, Rēzeknes novadā**

**pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Rēzeknes novada pašvaldības nekustamā īpašuma "Lubānas ezera austrumu dambis" Nagļu pagastā, Rēzeknes novadāpārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Rēzeknes novada pašvaldības nekustamo īpašumu “Lubānas ezera austrumu dambis”, kas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meliorācijas sistēmas būvniecības, uzturēšanas un ekspluatācijas, kā arī pretplūdu pasākumu nodrošināšanai) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants, Meliorācijas 19. pants, likuma „Par pašvaldībām” 21. panta pirmās daļas 17. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rēzeknes novada pašvaldībai pieder nekustamais īpašums "Lubānas ezera austrumu dambis" (kadastra Nr. 7874 002 0067), kura sastāvā ir zemes vienība (zemes vienības kadastra apzīmējums 7874 002 0063) 11,49 ha platībā un ar to saistītā inženierbūve “Austrumu dambis” 3,97 km garumā (būves kadastra apzīmējums 7874 002 0063 001), Nagļu pagastā, Rēzeknes novadā. Minētais nekustamais īpašums ir ierakstīts zemesgrāmatā Rēzeknes tiesas Zemesgrāmatu nodaļas Nagļu pagasta zemesgrāmatas nodalījumā Nr. 1000 0058 4011 uz Rēzeknes novada pašvaldības vārda.Zemes vienības lietošanas mērķis – upju un kanālu, ūdens uzkrāšanas, ūdens regulēšanas un krastu nostiprināšanas būvju apbūve. Zeme un uz tās esoša inženierbūve ar nosaukumu “Austrumu dambis” (būves kadastra apzīmējums 7874 002 0063 001) atrodas Rēzeknes novada pašvaldības uzskaitē, bet funkcionāli šie īpašumi tiek izmantoti kā infrastruktūras objekti, norobežojot no Lubānas ezera aptuveni 830 ha lielu teritoriju, lai to aizsargātu no applūšanas. Minētie objekti uzturami atbilstošā stāvoklī ar piemērotu hidrobūves noturību un stiprību, lai nodrošinātu meliorētās zemes vai apkārtējās teritorijas ūdens režīmu, hidrotehniskās un meliorācijas būves vai tās daļas darbību, bet pašvaldībai nav pietiekamu resursu regulārai objekta apsekošanai, tehniskā stāvokļa novērtēšanai, kā arī uzturēšanai un nepieciešamos atjaunošanas darbus organizēšanai. Saskaņā ar Ūdens apsaimniekošanas likuma 7. panta 12.punkta prasībām hidrotehniskās būves īpašnieks vai tiesiskais valdītājs atbild par savā īpašumā vai valdījumā esošās hidrotehniskās būves ekspluatācijas (apsaimniekošanas) noteikumos paredzēto nosacījumu izpildi un veic pasākumus, lai novērstu plūdu draudus. Pašvaldība kvalificētu speciālistu trūkuma dēļ nevar nodrošināt normatīvo aktu prasībām atbilstošu objekta uzturēšanu. Ievērojot likuma „Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, Rēzeknes novada dome 2019. gada 7. februārī pieņēma lēmumu (sēdes protokols Nr.4, 7.§) „Par nekustamā īpašuma "Lubānas ezera austrumu dambis" nodošanu bez atlīdzības Latvijas valstij Zemkopības ministrijas personā” (turpmāk – pašvaldības lēmums).Saskaņā ar Meliorācijas likumā 19. panta normu valsts meliorācijas sistēmu un valsts nozīmes meliorācijas sistēmu būvniecību, uzturēšanu un ekspluatāciju nodrošina valsts sabiedrība ar ierobežotu atbildību “Zemkopības ministrijas nekustamie īpašumi”.Atbilstoši Ministru kabineta 2011. gada 12. jūlija noteikumos Nr. 549 “Noteikumi par ūdens objektiem, kuru hidroloģiskais režīms ir regulējams ar hidrotehniskajām būvēm” noteiktajam Lubānas ezers ir ūdens objekts, kuru hidroloģiskais režīms ir regulējams ar hidrotehniskajām būvēm (pielikuma “Ūdens objekti, kuru hidroloģiskais režīms ir regulējams ar hidrotehniskajām būvēm” 13. punkts). Saskaņā ar šo noteikumu 11. punktu regulējamo ūdens objektu hidrotehniskās būves īpašnieks vai tiesiskais valdītājs nodrošina regulējamā ūdens objekta ekspluatācijas noteikumu izstrādi. Rēzeknes pašvaldībā ir izstrādāti Lubāna ezera ekspluatācijas (apsaimniekošanas) noteikumi (<http://rezeknesnovads.lv/wp-content/uploads/2014/04/Lubana-ezera-ekspl_noteikumi-_8-Oktobris.pdf>), kuros noteikts, kaLubāna ezers atrodas dabas liegumā „Lubāna mitrājs”, kas ir 516 km2 liela teritorija ap Latvijas lielāko ezeru. Dabas liegums „Lubāna mitrājs” izveidots, lai nodrošinātu Latvijas lielākā iekšzemes mitrāju kompleksa vienotu aizsardzību. Lubānu kā ūdenskrātuvi veido un apkārtējās platības no applūšanas aizsargā vairāki aizsargdambji: Ziemeļu dambis, Zvidzienes dambis un Dienvidaustrumu dambis (sk. 2.4. sadaļu “Ūdens līmeņa regulēšanas būvju raksturojums”). Dabas lieguma “Lubāna mitrājs” aizsardzības un izmantošanas kārtība ir noteikta 2009. gada 10. februāra Ministru kabineta noteikumos Nr. 135 „Dabas lieguma “Lubāna mitrājs” individuālie aizsardzības un izmantošanas noteikumi”, nosakot, ka visā dabas lieguma teritorijā ir aizliegts mainīt Lubāna ezera un hidrotehnisko būvju ekspluatācijas noteikumos noteikto Lubāna ezera normālo ūdens līmeni. Šo pašu teritoriju no Rēzeknes upes uzplūstošiem ūdeņiem aizsargā valsts īpašumā esošais Rēzeknes kreisā krasta aizsargdambis, kas pievienojas Lubāna ezera austrumu dambja galam pie Rēzeknes upes ieteces Lubāna ezerā. Būtībā Lubāna ezera austrumu dambis noslēdz ap Lubāna ezeru valsts īpašumā esošo aizsargdambju loku, ko veido Lubāna ezera Ziemeļu dambis, Zvidzienas poldera dambis D-1 un Lubāna ezera Dienvidaustrumu dambis.Tā kā, piemēram, Lubāna ezera dienvidaustrumu dambis (Nr.p.k. 6, Ūdens saimnieciskā iecirkņa kods 42344), Lubāna ezera ziemeļu dambis (Nr.p.k. 9, Ūdens saimnieciskā iecirkņa kods 42751) un Rēzeknes upes kreisā krasta dambis (D-1) (Nr.p.k. 3, Ūdens saimnieciskā iecirkņa kods 428) saskaņā ar Ministru kabineta 2008. gada 13. jūnija rīkojumu Nr.328 “Par valsts meliorācijas sistēmu un valsts nozīmes meliorācijas sistēmu nodošanu valsts sabiedrības ar ierobežotu atbildību “Zemkopības ministrijas nekustamie īpašumi” valdījumā” (sk. 2. pielikumu “Valsts nozīmes meliorācijas sistēmas (polderu aizsargdambji)”) ir nodoti valsts sabiedrības ar ierobežotu atbildību “Zemkopības ministrijas nekustamie īpašumi” valdījumā, Lubāna ezera austrumu dambja pārņemšana valsts īpašumā nodrošinātu Lubāna ezera hidrotehnisko būvju kompleksu un pilnvērtīgu apsaimniekošanu.Pie publiskiem ūdeņiem pieder Civillikuma 1102. panta I pielikumā minētie ezeri un upes. Gan Lubāna ezers, gan Rēzeknes upe ir iekļauti Publisko ezeru un upju sarakstā. Saskaņā ar Civillikuma 1104. pantu publiskie ūdeņi ir valsts īpašums. Nekustamā īpašuma "Lubānas ezera austrumu dambis" nodošana valsts īpašumā ir loģiska un lietderīga, jo tas kalpos efektīvākai valsts funkcijas izpildei un nodrošinās normatīvo aktu prasībām atbilstošu valsts īpašumā esošo ūdens objektu, tostarp to valstij piederošo meliorācijas sistēmu vienotu uzturēšanu un apsaimniekošanu, kuru ekspluatāciju un uzturēšanu atbilstoši Meliorācijas likuma prasībām īsteno valsts. Rīkojuma projektā minēto nekustamo īpašumu Rēzeknes novada dome nodod valstij Meliorācijas likumā noteiktās valsts pārvaldes funkciju īstenošanai  – valsts meliorācijas sistēmas būvniecības, uzturēšanas un ekspluatācijas, kā arī pretplūdu pasākumu nodrošināšanai. Rīkojuma projekts ir sagatavots, lai visus Lubānas ezera apkārtējās teritorijas uzturēšanai paredzētās meliorācijas sistēmas infrastruktūras objektus iekļautu vienotā valsts meliorācijas sistēmā un to nodotu pārvaldīšanā Meliorācijas likumā noteiktajiem speciālistiem, kas organizēs operatīvu un kvalificētu šo objektu apsekošanu un nodrošinās attiecīgu novērtējumu par to tehnisko stāvokli, kā arī optimālu objekta uzturēšanu un nepieciešamos atjaunošanas darbus, lai aizsargātu šo teritoriju no applūšanas. Nekustamā īpašuma (kadastra Nr. 7874 002 0067) sastāvā ietilpstošā būve “Austrumu dambis” (būves kadastra apzīmējums 7874 002 0063 001) ir funkcionāli saistīta ar zemes vienību (zemes vienības kadastra apzīmējums 7874 002 0063), tāpēc tiesiskā izpratnē ir atzīstama par attiecīgā zemesgabala galvenās lietas blakus lietu. Saskaņā ar Civillikuma 850. pantu viss tas, kas pastāv tikai ar galveno lietu vai pieder pie tās, vai kā citādi ar to saistīts, ir blakus lieta. Savukārt atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot, galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais. Atbilstoši Aizsargjoslu likumā noteiktajam rīkojuma projektā minētais nekustamais īpašums ir apgrūtināts ar zemesgrāmatā nostiprinātām lietu tiesībām, kas norādītas zemesgrāmatas III daļas 1. iedaļā. Valstij, pārņemot nekustamo īpašumu no pašvaldības, zemesgrāmatā ierakstītais apgrūtinājums nerada papildu ietekmi uz rīkojuma projekta 1. punktā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam. Rīkojuma projektam ir pievienoti īpašuma tiesības apliecinošie dokumenti, kā arī pašvaldības lēmums, kas apliecina, ka rīkojuma projektā minētais nekustamais īpašums nav nepieciešams Rēzeknes novada pašvaldībai. Pašvaldības lēmumā Zemkopības ministrijai noteikts pienākumsnekustamo īpašumu bez atlīdzības nodot Rēzeknes novada pašvaldībai, ja tas vairs netiek izmantots Meliorācijas likumā noteiktās funkcijas nodrošināšanai.Ievērojot minēto, nekustamā īpašuma pārņemšana valsts funkciju īstenošanai no Rēzeknes novada pašvaldības ir lietderīga un normatīvajos aktos noteiktajā kārtībā zemesgrāmatā uz pārņemto pašvaldības īpašumu nostiprināmas īpašuma tiesības uz valsts vārda Zemkopības ministrijas personā uz laiku, kamēr tiks nodrošināta rīkojuma projektā 2.1. apakšpunktā minētās funkcijas izpilde. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, valsts sabiedrība ar ierobežotu atbildību “Zemkopības ministrijas nekustamie īpašumi” un Rēzeknes novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecību kā valsts saimniecības nozari un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums neietekmē atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu valsts sabiedrība ar ierobežotu atbildību “Zemkopības ministrijas nekustamie īpašumi” zemesgrāmatā reģistrēs par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un kapitālsabiedrība | Rīkojuma projekta izpildi nodrošinās Zemkopības ministrija, valsts sabiedrība ar ierobežotu atbildību “Zemkopības ministrijas nekustamie īpašumi” un Rēzeknes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K. Gerhards

Rasnača 67027517

Tamara.rasnaca@zm.gov.lv